CELEX: 22007D0167
Language: bg
Date: 2007-12-07 00:00:00
Title: Решение на Съвместния комитет на ЕИП № 167/2007 от 7 декември 2007 година за изменение на приложение XIII (Транспорт) към Споразумението за ЕИП

8.5.2008   
            
            
               BG
            
            
               Официален вестник на Европейския съюз
            
            
               L 124/34
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 167/2007
   от 7 декември 2007 година
   за изменение на приложение XIII (Транспорт) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение XIII към Споразумението бе изменено с Решение на Съвместния комитет на ЕИП № 145/2007 от 26 октомври 2007 г. (1)
               
            
         
               (2)
            
            
               Регламент (EО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (2), Регламент (EО) № 551/2004 на Европейския парламент и на Съвета от 10 март 2004 г. относно организацията и използването на въздушното пространство в единното европейско небе (3), както и Регламент (EО) № 552/2004 на Европейския парламент и на Съвета от 10 март 2004 г. за оперативната съвместимост на европейската мрежа за управление на въздушното движение (4) бяха включени в Споразумението чрез Решение на Съвместния комитет на ЕИП № 67/2006 (5) от 2 юни 2006 г. със специфичните за всяка страна адаптации.
            
         
               (3)
            
            
               Регламент (ЕО) № 633/2007 на Комисията от 7 юни 2007 година за определяне на изискванията към прилагането на протокол за предаване на полетна информация, използван за целите на нотифицирането, координирането и трансфера на полети между единиците за контрол на въздушното движение (6) следва да бъде включен в Споразумението,
            
         РЕШИ:
   Член 1
   След точка 66цб (Регламент (ЕО) № 1032/2006 на Комисията) от приложение XIII към Споразумението се добавя следната точка:
   
      
                  „66цба.
               
               
                  
                     32007 R 0633: Регламент (ЕО) № 633/2007 на Комисията от 7 юни 2007 година за определяне на изискванията към прилагането на протокол за предаване на полетна информация, използван за целите на нотифицирането, координирането и трансфера на полети между единиците за контрол на въздушното движение (ОВ L 146, 8.6.2007 г., стр. 7).“
               
            
   Член 2
   Текстовете на Регламент (ЕО) № 633/2007 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 8 декември 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (7).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 7 декември 2007 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
         
      
   
   
      (1)  ОВ L 100, 10.4.2008 г., стр. 89.
   
      (2)  ОВ L 96, 31.3.2004 г., стр. 1.
   
      (3)  ОВ L 96, 31.3.2004 г., стр. 20.
   
      (4)  ОВ L 96, 31.3.2004 г., стр. 26.
   
      (5)  ОВ L 245, 7.9.2006 г., стр. 18.
   
      (6)  ОВ L 146, 8.6.2007 г., стр. 7.
   
      (7)  Без отбелязани конституционни изисквания.